Արքայազն Ալբերտի հիմնադրամ

**Արքայազն Ալբերտի հիմնադրամ** (), բելգիական շահույթ չհետապնդող կազմակերպություն (հիմնադրամ), որը կրթաթոշակ է տրամադրում երիտասարդ բելգիացի մասնագետներին՝ նրանց հնարավորություն տալով Եվրոպայից դուրս նախագիծ իրականացնել՝ միջազգային բիզնեսի զարգացման ոլորտում բելգիական ընկերության համար։ Հիմնադրամը հիմնադրվել է Թագավոր Բոդուենի հիմնադրամի, VBO-FEB-ի և Նորին Մեծություն թագավոր Ալբերտ II-ի գրասենյակի կողմից: Այսօր հիմնադրամը կառավարվում է ղեկավար կոմիտեի կողմից, որը բաղկացած է Հիմնադրամի շրջանավարտներից և FEB-VBO, VOKA, UWE և BECI-ի ներկայացուցիչներից։

## Կրթաթոշակը
Ամեն տարի հարյուրավոր հայտերից բազմաթիվ փուլերի խիստ ընտրության գործընթացի միջոցով անցնում են և ընտրվում 20-ից 30 երիտասարդներ։ Հիմնադրամի կողմից թեկնածուների համար սահմանված են շատ բարձր պահանջներ՝ անհրաժեշտ է ունենալ մի քանի դիպլոմներ (առնվազն մագիստրոսի կոչումով) կամ աշխատանք արտասահմանյան ընկերությունում, մինչդեռ թեկնածուն պետք է ազատ տիրապետի երկու կամ երեք լեզուների: Դիմումի պահին թեկնածուները պետք է լինեն մինչև 30 տարեկան և ունենան բելգիական քաղաքացիություն։ Քանի որ թեկնածուները պետք է ունենան նաև առնվազն 3 տարվա աշխատանքային փորձ, ծրագիրը իրենից չի ենթադրում փորձնակություն և կարող է դիտվել որպես MBA-ի այլընտրանք: Դիմումի ընթացքում ուշադրություն է դարձվում նաև բնավորության գծերին, մոտիվացիային, ընդհանուր զարգացվածությանը և Բելգիայի արտաքին առևտրի իմացությանը։ Թեկնածուները ընտրվում են ընտրական հանձնաժողովի կողմից, որը կազմված է հիմնադրամի շրջանավարտներից, միջազգային առևտրի և մարդկային ռեսուրսների ոլորտի փորձագետներից։

Արքայազն Ալբերտի հիմնադրամն առաջարկում է 12-ամսյա կրթաթոշակ: Դրամաշնորհը ներառում է մեկ ամիս նախապատրաստական փուլ Բելգիայում և 11 ամսվա աշխատանքային փորձ արտասահմանում (Արևմտյան Եվրոպայից դուրս): Մինչ մեկնելը, ուսանողները մասնակցում են միջմշակութային վերապատրաստման ծրագրին, որը մշակվել է հատուկ Հիմնադրամի համար։

Արքայազն Ալբերտի հիմնադրամն ընդհանուր առմամբ ունի 464 շրջանավարտ: Մոտ 200 բելգիական ընկերություններ (սկսած փոքր ստարտապներից մինչև կայացած բիզնեսներ) հնարավորություն են տվել այս երիտասարդներին մասը կազմել արտերկրում իրենց առևտրային զարգացման մեջ։ Որոշ իրականացված ծրագրեր են՝ Հնդկաստանում դիստրիբուցիոն կենտրոնի հիմնումը Գրինյարդի համար, Չինաստանում անմիջական դիստրիբուցիոն ուղու ստեղծումը Unilin-ի համար (Mohawk Industries), UCB-ի գերազանցության նախագծի կառավարումը APAC-ի տարածաշրջանում, Ageas-ի M&A աջակցությունը Հոնկոնգում, շուկայի հետազոտությունը AGC Glass-ի համար, Unilin-ի West-Africa-ի գրասենյակում: Բրազիլիայում Korys ներդրումային ընկերության հաշվետվության ստանդարտների մշակում։

Ծրագրի ավարտին մասնակիցը պետք է իր նախագծի մասին զեկուցի Հիմնադրամի ընտրական հանձնաժողովին: Եթե ​​ընտրական հանձնաժողովը տա դրական եզրակացություն , ապա Բելգիայի թագավորական ընտանիքի անդամի ներկայությամբ BELvue թանգարանում անցկացվող ակադեմիական նիստի ժամանակ կառավարման հանձնաժողովը նրան կշնորհի «Հիմնադրամի դափնեկիր» կոչումը։ Լավագույն նախագիծը արժանանում է McKinsey գերազանցության մրցանակին։

## Պատմությունը
Հիմնադրամը ստեղծվել է 1984 թվականին Բելգիայի Ձեռնարկությունների Ֆեդերացիայի և արքա Բոդուենի հիմնադրամի կողմից Նորին Արքայական Մեծություն Բելգիայի արքայազն Ալբերտի ծննդյան 50-ամյակի կապակցությամբ, ով հետագայում դարձավ Բելգիայի վեցերորդ թագավորը: Հիմնադրամի նպատակն էր մարմնավորել մի խումբ արդյունաբերության ղեկավարների տեսլականը, որպեսզի խթանեն բելգիական բիզնեսը արտասահմանում։

Իր ստեղծման օրվանից Արքայազն Ալբերտի հիմնադրամը հնարավորություն է տվել ավելի քան 550 բելգիացի երիտասարդ մասնագետների զարգացնել հմտություններ և փորձ ձեռք բերել միջազգային բիզնեսում և օգնել է ավելի քան 300 բելգիական ընկերությունների առաջ մղել իրենց ապրանքներն ու ծառայությունները Եվրոպայից դուրս։

2014 թվականին Քրիս Բուրգրեյվը (մարքեթոլոգ և TRIUM EMBA-ի պրոֆեսոր) առաջադրվել է Հիմնադրամի կառավարման կոմիտեի նախագահ՝ փոխարինելով ոլորտի կապիտան Ջուլիեն Դե Ուայլդին: Ներկայիս նախագահը Էմանուել Քեյմաեքսն է, UCB-ի իմունոլոգիայի փոխնախագահը և հենց այս ծրագրի շրջանավարտը:

2015 թվականի ապրիլի 2-ին Արքայազն Ալբերտի հիմնադրամը նշեց իր 30-ամյակը: Այդ առիթով Ալբերտ թագավորը հիմնադրամի ղեկը հանձնեց իր դստերը՝ Բելգիայի արքայադուստր Աստրիդին։

## Ծանոթագրություններ


## Արտաքին հղումներ
* 
* YouTube channel

Կատեգորիա:1984 հիմնադրումներ Բելգիայում
Կատեգորիա:1984 հիմնադրված կազմակերպություններ
Կատեգորիա:Բելգիայի կազմակերպություններ
Կատեգորիա:Բելգիայի տնտեսություն